stanford-oval/wikipedia huggingface dataset:
Samuel Baroš
Ura > Seuraura

Baroš on HC Slovan Bratislavan kasvatti. Kaudella 2011–2012 hänellä oli koko Slovakian B-nuorten sarjan paras torjuntaprosentti (93,6%) ja päästettyjen maalien keskiarvo (2.11). Baroš torjui 39 pelaamassaan runkosarjaottelussa myös viisi nollapeliä, mikä oli kolmen muun pelaajan ohella sarjassa eniten. Kaudella 2013–2014 hän debytoi Extraligassa Slovakian alle 20-vuotiaiden maajoukkueen kehitysohjelma HK Orange 20:n joukkueessa, jossa Baroš sai tililleen neljä ottelua. Hän teki Extraliga-debyyttinsä 30. lokakuuta 2013 vieraissa HK 36 Skalicaa vastaan. Baroš vaihdettiin HK Orangen maalille Richard Sabolin tilille ajassa 9.55, kun Skalica meni 3–0-johtoon. HK Orange hävisi ottelun lopulta lukemin 6–0. Baroš torjui ottelussa 28 kertaa. Ensimmäisen Extraliga-ottelunsa aloittavana maalivahtina hän pelasi 21. marraskuuta 2013 vieraissa HK Nitraa vastaan. Baroš torjui HK Orangen 4–5-jatkoaikavoittoon päättyneessä ottelussa 44 kertaa.
Elokuussa 2014 Baroš teki vuoden mittaisen KHL-sopimuksen Slovan Bratislavan kanssa. Hän pelasi alkukauden 2014–2015 suurimmaksi osaksi seuran A-nuorissa. Barošilla oli koko Slovakian A-nuorten sarjan paras päästettyjen maalien keskiarvo (2.28). Hän puki kauden aikana myös kahdeksaan KHL-otteluun. Baroš pelasi kauden ainoan KHL-ottelunsa 22. tammikuuta 2015 Atlantia vastaan, kun hänet vaihdettiin Slovanin maalinsuulle Jaroslav Janusin tilalle ajassa 6.49 Atlantin siirryttyä ottelussa 2–0-johtoon. Slovan hävisi ottelun lopulta lukemin 4–5. Baroš torjui ottelussa 24 kertaa. Loppukaudella seura lainasi hänet loppukaudeksi Extraliga-joukkue HKm Zvoleniin, jossa hän kantoi joukkueen pääasiallisen torjuntavastuun. Baroš pelasi kuusi runkosarja- ja kuusi playoff-ottelua.
Kaudeksi 2015–2016 Baroš teki Zvolenin kanssa vuoden mittaisen Extraliga-sopimuksen. Hän pelasi 53 runkosarjaottelua torjuen kolme nollapeliä ja 12 playoff-ottelua torjuen kaksi nollapeliä. Baroš torjui uransa ensimmäisen nollapelin Extraligassa 25. syyskuuta 2015 ŠHK 37 Piešťanya vastaan. Hän torjui Zvolenin 2–0-voittoon päättyneessä ottelussa 26 kertaa. Toukokuussa 2016 Baroš teki seuran kanssa vuoden mittaisen jatkosopimuksen. Kaudella 2016–2017 hän torjui Extraligan runkosarjassa 44 ottelussa neljä nollapeliä.
Lokakuussa 2017 Baroš siirtyi Tšekin Extraligan HK Hradec Královéen oltuaan ilman sopimusta alkukauden 2017–2018. Hän ei kuitenkaan kertaakaan esiintynyt joukkueen kokoonpanossa. Joulukuussa Baroš palasi kotimaahansa ja siirtyi kevääseen 2019 asti ulottuvalla sopimuksella HC Nové Zámkyn maalinsuulle. Kauden jälkeen hänen sopimuksensa kuitenkin purettiin. Kaudeksi 2018–2019 Baroš siirtyi jatkamaan Extraliga-uraansa HC Banská Bystrican joukkueeseen. Hän jäi kuitenkin kauden mittaan kakkosmaalivahdiksi Stephon Williamsille, eikä Baroš saanut enää peliaikaa pudotuspeleissä. Hän voitti kauden päätteeksi Slovakian-mestaruuden.
Kaudeksi 2019–2020 Baroš siirtyi vuoden mittaisella sopimuksella Mestis-joukkue Kokkolan Hermekseen. Kaudeksi 2020–2021 hän palasi kotimaahansa ja siirtyi vuoden mittaisella sopimuksella monikansallisen Bet-at-home ICE Hockey Leaguen slovakialaisjoukkue Bratislava Capitalsiin.
Ura > Maajoukkueura

Baroš edusti Slovakiaa MM-kilpailuissa vuonna 2016, jolloin hän toimi joukkueensa kolmosmaalivahtina, eikä pukenut yhteenkään otteluun. Baroš on pelannut yhteensä seitsemän A-maaottelua. Hän teki A-maajoukkuedebyyttinsä Deutschland Cupissa 6. marraskuuta 2015 Saksan Augsburgissa Yhdysvaltoja vastaan. Baroš torjui Slovakian 1–0-tappioon päättyneessä ottelussa 24 kertaa.
Baroš pelasi myös alle 20-vuotiaiden MM-kilpailuissa vuonna 2014, jolloin hän toimi pääasiassa Slovakian kakkosmaalivahtina Richard Sabolille ja pelasi kahdessa ottelussa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | JMM | 2 | 0 | 2 | 82 | 7 | 0 | 5.14 | 88,3 |
Simon Szécsény

| Simon Szécsény |
| --- | --- |

Transilvanian voivodi
 1401  
Edeltäjä:  Stibor Stiboricz
Seuraaja:  Miklós Csáki ja Miklós Marcali
Henkilötiedot
Simon  Szécsény (romaniaksi Simon de Szécsény; unk. Szécsényi Simon) oli unkarilainen aatelinen, joka toimi Transilvanian voivodina vuonna 1401, Unkarin kuninkaan Sigismundin nimittämänä.
Sievin helluntaiseurakunta

| Sievin helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1979
Pääkirkko:  Haikolantie 30 85410 Sievi
Aiheesta muualla
Sivusto
Infobox OKNimi-testi OK: 
Sievin helluntaiseurakunta on Sievissä toimiva helluntaiseurakunta. Seurakunta on perustettu vuonna 1979. Seurakunnan toimitilat sijaitsevat Sievin keskustassa Haikolantiellä.
Seurakunnan toimintamuotoihin kuuluvat sunnuntaisin järjestettävät päivä- ja ehtoollistilaisuudet. Lisäksi toimintaan kuuluu erilaiset lapsi- ja nuorisotyön muodot sekä lähetystyö Espanjaan ja Venäjälle.
Historia

Helluntaiherätyksen toiminta Sievissä sai alkunsa Ylivieskan, Nivalan ja Kälviän seurakuntien toimesta. Sievin helluntaiseurakunta on perustettu vuonna 1979. Alkuaikoina seurakunta piti kokouksia kodeissa ja kesäaikaan telttakokouksia. Vuonna 1980 seurakunta hankki oman kiinteistön Haikolantieltä, jota on vuosien varrella saneerattu rukoushuonekäyttöön.
Sayuri Yamaguchi

| Henkilötiedot |
| --- | --- | --- |
Koko nimi: Sayuri Yamaguchi
Syntymäaika: 25. heinäkuuta 1966 (ikä 58)
Syntymäpaikka: Shizuoka, Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
| 1981–1988 1989–1995 1996–2000 | Shimizudaihachi SC Suzuyo Shimizu FC Lovely Ladies Tasaki Perule FC |  |
Maajoukkue
| 1981–1993 | Japani | 29 (1) |
Sayuri Yamaguchi (jap. 山口 小百合, Yamaguchi Sayuri; s. 25. heinäkuuta 1966 Shizuoka) on japanilainen entinen jalkapalloilija.
Jalkapallomaajoukkue

Yamaguchi debytoi Japanin maajoukkueessa syyskuussa 1981. Hän kuului Japanin joukkueeseen myös MM-kilpailuissa 1991. Hän on pelannut 29 maaottelua ja tehnyt niissä yhden maalin.
Seinäjoen tekojäärata

| Seinäjoen tekojäärata> Rakennuksen tiedot |
| --- | --- |
Sijainti:  Seinäjoki
Avattu:  1983
Kenttä:  Tekojää
Lisää rakennusartikkeleitaArkkitehtuurin teemasivulla
Seinäjoen tekojäärata on Seinäjoen jääurheilukeskuksessa sijaitseva tekojääkenttä. Tekojäärata on Suomen toiseksi vanhin, se valmistui vuonna 1983. Suomessa ainoastaan Helsingin Oulunkylän tekojäärata on Seinäjoen tekojäärataa vanhempi. Kyseiset kaksi tekojäärataa ovat Suomen ainoat, joissa on 400 metrin pikaluistelurata. Kentän keskialueelle mahtuu jääpallokenttä. Kesäisin alueella on tenniskenttiä, salibandykaukalo ja koripallokenttä.
Sayyidah Zaynab

| Sayyidah Zaynab (السيدة زينب, Sayyidah Zaynab) Set Zaynab |
| --- | --- |
 Profeetta Muhammadin lapsenlapselle, "rouva Saynabille" omistettu moskeija, Sayyidah Zaynab
 Sayyidah Zaynab
 Koordinaatit: 33.4449°N, 36.3397°E 
Valtio:  Syyria
Maakunta:  Rif Dimašqin maakunta
Piirikunta:  Damaskoksen maaseutu (Markaz Rif Dimašq)
Väkiluku (2004)  ():  136 427
Suuntanumero(t):  +963 12 
Infobox OKVirheellinen NIMI-arvo: 
Sayyidah Zaynab (arab. السيدة زينب, Sayyidah Zaynab‎, Sayyeda Zeinab, suom. ’rouva Zaynab’) eli Set Zaynab, on kaupunki Syyrian pääkaupunki Damaskosta ympäröivässä Rif Dimašqin maakunnassa. Kaupunki on Damaskoksen maaseutupiirikunnan (Markaz Rif Dimašq) suurin kaupunki. Vuoden 2004 väestönlaskennassa kaupunkiin kirjattiin 136 427 ja koko piirikuntaan 902 216 asukasta.
Kaupunki on Syyrian pääkaupunki Damaskoksen kaakkoinen esikaupunki, keskustojen väli on vain yhdeksän kilometriä.
Kaupungin nimi viittaa profeetta Muhammadin lapsenlapseen, tytär Fatima bint Zahran lapseen Zainab bint Aliin. 1990-luvulla aiemman pyhäkön paikalle rakennettua kaupungin päämoskeijaa, jossa uskotaan olevan rouva Zainabin hauta, pidetään suuressa arvossa. Osa islamintulkinnoista katsoo Zainab bint Alin osaksi Muhammadin talonväkeä, Ahl al-Baitia.
Aiheesta muualla

Kuvia tai muita tiedostoja aiheesta Sayyidah Zaynab Wikimedia Commonsissa
Iranians protest Syria 'shrine desecration' (31.3.2013) (englanniksi) (aljazeera.com)
Sievin kirkko

| Sievin kirkko |
| --- | --- |

Sijainti:  Sievi
Koordinaatit:  63°54′34.5″N, 24°30′39.0″E
Seurakunta:  Sievin seurakunta
Rakentamisvuosi:  1861
Suunnittelija:  Ludvig Isak Lindqvist
Materiaali:  puu
Istumapaikkoja:  600
Tyylisuunta:  ristikirkko
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sievin kirkko, sankarihaudat kesällä 2014
Sievin kirkko on Sievin seurakunnan neljäs kirkko. Kirkko sijaitsee Sievin kunnan hallinnollisessa keskustassa Haikolankylässä.
Sievin seurakunta erotettiin vuonna 1650 Kalajoen emäseurakunnasta omaksi kappeliseurakunnaksi nimeltään Evijärvi. Ensimmäinen kirkko rakennettiin nykyisen Vanhakirkon kylän läheisyyteen vuonna 1654. Kirkko osoittautui kuitenkin liian pieneksi, ja niinpä samalle paikalle rakennettiin uusi isompi kirkko jo vuonna 1690.
Tämä kirkko korvattiin Simon Silvénin rakentamalla kirkolla, joka valmistui 1775.
Raution kylä erosi Sievin seurakunnasta omaksi kappeliseurakunnaksi vuonna 1826. Jo aiemmin kyläläiset olivat rakentaneet oman kirkon. Raution kylän eroaminen Sievin seurakunnasta johti uuden kirkon rakentamiseen uudelle paikalle lähemmäs uuden seurakunta-alueen keskustaa.
Uuden ja siis nykyisen kirkkorakennuksen on suunnitellut Oulun läänin lääninarkkitehti L. I. Lindqvist. Kirkko valmistui vuonna 1861 ja se vihittiin käyttöön 30. kesäkuuta 1862. Kirkko on tyyliltään perinteinen puinen ristikirkko. Pituudeltaan kirkko on 46 metriä ja kirkontornilla on korkeutta 36,5 metriä. Kirkko on säilynyt varsin hyvin alkuperäisessä asussaan. Vuoden 1979 ulkomaalauksessa pyrittiin palauttamaan kirkon alkuperäinen väritys.
Kirkon alttaritaulun Tulkaa minun tyköni kaikki työtä tekevät ja raskautetut on maalannut taiteilija Arthur Heickell. Taulu hankittiin kirkkoon vuonna 1915.
Aiheesta muualla

Sievin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Luettelo Peer Güntin kappaleista

Tämä on luettelo Peer Günt -yhtyeen levyttämistä kappaleista aakkosjärjestyksessä. Listassa on kaikkiaan 115 kappaletta.
A

"Alone in the Night I Whisper Your Name" (No Piercing, No Tattoo)
"Animal Lover" (Bad Boys Are Here - Anthology)
B

"Baby I Want You So" (No Piercing, No Tattoo)
"Backdoor Men" (No Piercing, No Tattoo)
"Backseat" (Backseat)
"Bad Boys Are Here" (Backseat)
"Bad Girls" (Peer Günt)
"Bartender" (Good Girls Don't...)
"Behind the Line" (single)
"Big Brother" (Good Girls Don't...)
"Big Tits "(Peer Günt)
"Black Train" (Guts And Glory)
"Blood City" (Buck the Odds)
"Boogie Man Keeps Coming" (Liquire and Drugs)
"Boys Get the Rhythm" (Good Girls Don't...)
"Break Me" (Buck the Odds)
C

"Comin’ Back to You" (No Piercing, No Tattoo)
"Could You Kill Me" (Buck the Odds)
"Crazy Wild One" (Guts And Glory)
D

"Dancing on the Red Stones" (Through The Wall)
"Demolition Child" (Guts And Glory)
"Don’t Cry" (Guts And Glory)
"Don’t Wait For Us" (Peer Günt)
"Don’t Wanna Speeding" (Bad Boys Are Here - Anthology)
"Down by the Shadow" (Backseat)
"Driving Like a Mad" (single)
"Dying Ducks in the Thunderstorm" (Smalltown Maniacs)
E

"E4" (Don't Mess With The Countryboys)
F

"Fat Girls" (Fire Wire)
"Fat Man’s Boogie" (single)
"Flying Man" (Backdoor Men -single)
"Fuck the Jazz" (Peer Günt)
G

"Ghost Town" (Smalltown Maniacs)
"Girls Are Gonna Play the Game" (Good Girls Don't...)
"Go Home and Eat Your Fish" (single)
"Good Girls Don’t Drink Whiskey" (Good Girls Don't...)
H

"Handful of Sand" (Fire Wire)
"Hard Through the Night" (Peer Günt)
"Having a Party" (Good Girls Don't...)
"Hellborn Man" (Buck the Odds)
"Hole in the Door" (Backseat)
"Homebound Train" (Fire Wire)
"Hot Shot" (Smalltown Maniacs)
I

"I Don’t Wanna Be a Rock’n’Roll Star" (Peer Günt)
"I Play it Cool" (Buck the Odds)
"I Take What I Want" (Don't Mess With The Countryboys)
"I Take Your Money (and Honey)" (Backseat)
"I’m Gonna Leave It" (Good Girls Don't...)
"It Happens Here" (No Piercing, No Tattoo)
J

"Jungle Man" (Guts And Glory)
K

"King of the Hill" (No Piercing, No Tattoo)
"Kinky Love" (Smalltown Maniacs)
L

"Leather Aunt Jean" (Buck the Odds)
"Let Her In" (Backseat)
"Let the Boys Run the Business" (Good Girls Don't...)
"Let the Fools Do the Running" (Don't Mess With The Countryboys)
"Let’s Go Through the Wall" (Through The Wall)
"Liquire and Drugs" (Backseat)
"Little Squeezer" (Bad Boys Are Here)
"Lock’s on the Wrong Side" (Backseat)
"Lonely Little Spies" (Backseat)
"Losin My Mind" (Years On The Road)
"Lost in Life" (Smalltown Maniacs)
"Love Trucker" (Don't Mess With The Countryboys)
"Love Trump" (Guts And Glory)
M

"Mean King Bee" (Buck the Odds)
"Messin’ With the Kid" (single)
"Middle Age Teenage" (No Piercing, No Tattoo)
"Midnight Shuffle" (Smalltown Maniacs)
"Midnight Train" (Good Girls Don't...)
"Mojo Mojo" (Guts And Glory)
"Moses on the Mountain" (Fire Wire)
"Motorcycle Woman" (No Piercing, No Tattoo)
N

"Never Said I’ll Fall" (single)
"Night Rollers" (Don't Mess With The Countryboys)
"No Guts, No Glory" (Guts And Glory)
"Not This Time" (Smalltown Maniacs)
R

"Red Cadillac" (Fire Wire)
"Red Chevy" (Through The Wall; Buck the Odds)
"Redhead" (Don't Mess With The Countryboys)
"Reload Me" (Guts And Glory)
"Ridin’ Shotgun" (Fire Wire)
"Rock Me Baby" (Fire Wire)
S

"Scarecrow Shoes" (No Piercing, No Tattoo)
"Shake Your Rabbit" (Buck the Odds)
"She Was Here for Rock’n’Roll" (Years On The Road)
"Shotgun Wedding" (Smalltown Maniacs)
"Smalltown Maniacs" (Smalltown Maniacs)
"Southbound Drivin’ Man" (Don't Mess With The Countryboys)
"Space Girls" (Guts And Glory)
"Street 69" (Peer Günt)
"Sudden Death" (Guts And Glory)
T

"T-Bone Steak and a Bottle of Beer" (Fire Wire)
"Texas Sky" (Buck the Odds)
"Train Train" (Peer Günt)
"Trouble in Deep South" (Good Girls Don't...)
"Troubled Child" (Don't Mess With The Countryboys)
"Tube Snake Boogie" (Bad Boys Are Here - Anthology)
W

"Wake Me Up" (Fire Wire)
"Walking Trouble" (Smalltown Maniacs)
"Wanna Shake Your Boomboom" (No Piercing, No Tattoo)
"Wash Me in the Rain" (No Piercing, No Tattoo)
"Way Back Home" (Peer Günt)
"We Are Gonna Rock You" (Buck the Odds)
"When Hell Breaks Loose" (Don't Mess With The Countryboys)
"Who’s Gonna Be Elected" (Fire Wire)
"Wild Women" (Peer Günt)
"Woman on the Radio" (Golden Greats)
"Woodpeckers on the Run" (Smalltown Maniacs)
Y

"Ya Walk Alone" (Backseat)
"Years on the Road" (Good Girls Don't...)
"You Are the Lightning" (Smalltown Maniacs)
"You Let a Good Man Go" (Don't Mess With The Countryboys)
"Young Man’s Dream" (Fire Wire)
Seututie 725

Seututie 725 on seututie Pohjanmaalla sekä Etelä-Pohjanmaalla Mustasaaren ja Vöyrin kunnissa sekä Kauhavan kaupungissa. Tie alkaa Mustasaareen kuuluvan Koivulahden Kunista, aivan Vassorilahden päästä. Tie jatkaa täältä Vöyrin keskustan kautta Kauhavan Ylihärmään. Pituutta tiellä on noin 44 kilometriä. Tiellä on lyhyt yhteinen osuus seututien 718 kanssa Bergbyn ja Vöyrin välillä. Tie on seututieksi hyvälaatuista kaksikaistaista tietä.
Historia

Tie oli vuoden 1938 tienumerointijärjestelmässä kantatie 68. 70- ja 80-luvun vaihteessa kantatie 68 linjattiin Virtain ja Pietarsaaren välille.[lähde? ]
Reitti

Mustasaari
Kuni (valtatie 8, E8, yhdystie 17747)
Vöyri
Bergby (seututie 718)
Vöyri (seututie 718, yhdystie 7210)
Kaurajärvi (yhdystie 7301, yhdystie 7231)
Petterinmäki (yhdystie 17774, yhdystie 17759)
Kauhava
Vesiluoma (yhdystie 17776)
Ylihärmä (seututie 723, valtatie 19)
Vaasa-Lappajärvi-poikkitie

Valtatiet 8 ja 19 sekä seututiet 725 ja 733 muodostavat poikkitieyhteyden Vaasan ja Lappajärven Karvalan välille. Tie käyttää seuraavia osuuksia eri teillä.
Valtatie 8: Vaasa – Kuni, Mustasaari
Seututie 725: Kuni, Mustasaari – Ylihärmä, Kauhava
Valtatie 19: Ylihärmä, Kauhava – Pernaa, Kauhava
Seututie 733: Pernaa, Kauhava – Karvala, Lappajärvi
Seinäjoen työväentalo

| Seinäjoen työväentalo |
| --- | --- |
 Seinäjoen työväenyhdistyksen työväentalo, 1920-1930
Sijainti:  Seinäjoki
Valmistumisvuosi:  1922
Purkuvuosi:  1980-luvulla
Rakennuttaja:  Seinäjoen työväenyhdistys
Runkorakenne:  hirsi
Huoneistoala:  350 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Seinäjoen työväentalo  oli  Seinäjoen kaupungin keskustassa sijainnut työväentalo. Työväentalo purettiin 1980-luvun alussa.
Historiaa

Seinäjoen työväentalo rakennettiin vuonna 1922. Talo oli hirsirunkoinen, ja se vuorattiin laudoituksella vuonna 1959. Talossa oli alkujaan pärekatto, joka myöhemmin korvattiin peltikatolla. Talossa oli juhlasali näyttämöineen, ravintola, keittiö, eteinen, vahtimestarin asunto, toimistotiloja ja liiketiloja. Talossa oli puulämmitys, joka muutettiin keskuslämmitykseksi 1960-luvulla. Työväentalo oli omassa käytössä ja myös vuokrattuna. Siellä on järjestetty kokouksia, nuorisotoimintaa, tansseja, elokuvia, bingoa, urheiluharjoituksia. Talo purettiin, ja sen tilalle rakennettiin liiketalo, jossa Seinäjoen työväenyhdistyksellä on toimitilat..
Serbian vaakuna

Serbian vaakuna
Serbian vaakuna on Serbian kansallistunnus lipun ja kansallislaulun ohella. Se otettiin käyttöön 17. elokuuta 2004. Se on yksinkertaistettu versio aiemmasta Obrenovićin suvun vaakunasta, ja siinä on Bysantin valtakunnan Palaiologos-suvun kaksipäinen kotka. Vaikka Serbia onkin tasavalta, uuteen vaakunaan kuuluu kuningaskunnan kruunu.
Entinen sosialistisen tasavallan vaakuna oli samaa tyyliä kuin muutkin sosialistimaiden vaakunat: viljantähkät symboloivat maanviljelyä ja ratas teollistumista, päällä oleva tähti puolestaan kommunismin valtaa maan yli. Vanha vaakunakilpi jäi edelleen paikalleen. Risti poistettiin niiden välistä kommunismin ateistisen ideologian vuoksi.
1941-1944
Serbian sosialistisen tasavallan vaakuna
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Sievin rauhanyhdistys

| Sievin rauhanyhdistys |
| --- | --- |
Sijainti:  Vainiontie 13 85430 Jyrinki
Koordinaatit:  63.925638°N, 24.437103°E
Seurakunta:  Sievin rauhanyhdistys ry (SRK)
Rakentamisvuosi:  1972 (2007)
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sievin rauhanyhdistys eli Jyringin rauhanyhdistys on Sievissä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Sievin rauhanyhdistyksen keskeistä toimintaa on hartaustilaisuuksien ja seurojen järjestäminen.
Vuonna 2011 Sievin rauhanyhdistykseen kuului 516 jäsentä. Sievin rauhanyhdistys on jäsenmäärältään Suomen 13. suurin rauhanyhdistys.
Historia

Vanhoillislestadiolaisuus juurtui Kalajokilaaksoon 1860-luvulla. Sieviin se tuli vuonna 1867 Lahdenperälle saapuneen seppä Fabian Lahden myötä. Liike levisi nopeasti kaikille kyläkunnille. Seurat kasvoivat vanhoillislestadiolaisten määrän kasvaessa. Jyringin rauhanyhdistys perustettiin vuonna 1938. Samana vuonna perustettiin myös Kiiskilänkylän rauhanyhdsitys. Muita Sieviin perustettuja rauhanyhdistyksiä olivat Leppälän ja Lahden rauhanyhdistykset (1946), Jokikylän rauhanyhdistys (1947) sekä Alapään rauhanyhdistys ja Järvikylän rauhanyhdistys (1951).
Jyringin rauhanyhdistys osti Multamäki-tilan vuonna 1939. Myös Lahdeperälle hankittiin oma seurahuone vuosina 1940–41. 1970-luvulla Järvikylän, Jokikylän ja Leppälä-Lahden rauhanyhdistykset liittyivät Jyringin rauhanyhdistykseen. Toiminta keskittyi Jyringin toimitalolle ja vuonna 1972 rakennettua toimitaloa jouduttiin laajentamaan vuosina 1976, 1982 ja 1986. Syyskuussa 2007 toimitalo sai kokonaan uuden 500 hengen seurasalin ja uudet kerhotilat.
Suviseurat

SRK:n suviseurat järjestettiin Sievissä vuonna 1976. Vuoden 2008 suviseurojen järjestelyvastuu oli jälleen Sievin rauhanyhdistyksillä yhdessä Ylivieskan Rauhanyhdistyksen kanssa.
Sanja Vučić

| Sanja Vučić |
| --- | --- |
 Vučić vuoden 2016 Euroviisuissa.
Henkilötiedot
Syntynyt: 8. elokuuta 1993 (ikä 31) Kruševac, Serbia ja Montenegro
Ammatti:  laulaja
Muusikko
Laulukielet:  englanti, serbi
Aktiivisena:  2012–
Tyylilajit:  R&B, pop, elektroninen musiikki, ska, dub, post-rock, jazz
Yhtyeet:  ZAA, Hurricane
Levy-yhtiöt:  PGP-RTS 
  [ Muokkaa Wikidatassa ] [ ohje ]  
Sanja Vučić (serb. Сања Вучић; s. 8. elokuuta 1993 Kruševac, Serbia ja Montenegro), tunnettu myös nimellä Sanja Vučić ZAA, on serbialainen laulaja ja lauluntekijä. Hän toimi alun perin ZAA-nimisen yhtyeen päävokalistina. Vuonna 2017 hän liittyi tyttöbändiin nimeltä Hurricane. Vučić edusti Serbiaa kappaleella "Goodbye (Shelter)" vuoden 2016 Eurovision laulukilpailussa Tukholmassa. Hänen oli tarkoitus edustaa Serbiaa uudelleen vuoden 2020 Eurovision laulukilpailussa yhdessä Hurricanen kanssa kappaleella "Hasta la vista". Vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Serbian edustajaksi vuoden 2021 kilpailuun.
Diskografia > ZAA-yhtyeen kanssa > Studioalbumit

What About (2014)
Diskografia > ZAA-yhtyeen kanssa > Singlet

| Vuosi | Nimi | Albumi |
| --- | --- | --- |
| 2016 | "Goodbye (Shelter)" (esiintyjänimenä "ZAA" Sanja Vučić) | Albumiton single |
Diskografia > Featuring-artistina

| Vuosi | Nimi | Albumi |
| --- | --- | --- |
| 2014 | "Underground Riot" (Y.O.X feat. Sanja) | Albumittomat singlet |
| 2014 | "Želje" (Mr.Rabbit feat. Sanja) | Albumittomat singlet |
| 2016 | "Kuća heroja"  | Albumiton single |
| 2017 | "Genesis" (Meta feat. Sanja) | Albumittomat singlet |
| 2017 | "Rezervisano" (Djexon feat. Sanja) | Albumittomat singlet |
| 2018 | "Šuška Se, Šuška" (Dejan Petrović feat. Sanja) | Albumiton single |
Aiheesta muualla

Kuvia tai muita tiedostoja aiheesta Sanja Vučić Wikimedia Commonsissa
Sanja Vučić vuoden 2016 Euroviisujen avajaisseremoniassa.
Sharbat Gula

Steve McCurryn kuva Afgaanityttö.
Sharbat Gula (pašt. ‏شربت ګله‎, s. noin 1972) on afgaaninainen, joka kuuluu etnisesti paštuihin (pataanit). Neuvostoliiton miehittäessä Afganistanin hän joutui lähtemään kotoaan pakolaisleirille Pakistanin Peshawariin, missä valokuvaaja Steve McCurry kuvasi hänet. Kuva teki noin 12-vuotiaasta tytöstä tunnetun, kun se julkaistiin National Geographic -lehden kannessa heinäkuussa 1985. Gula tunnettiin kaikkialla maailmassa vain ”Afgaanityttönä”, kunnes hänet alkuvuodesta 2002 tunnistettiin virallisesti.
Kuvan aihe

Sharbat Gula jäi orvoksi Neuvostoliiton pommitettua Afganistania 1980-luvun alussa. Hänen vanhempansa kuolivat ja hän lähti sisarustensa ja isoäitinsä kanssa Nasir Baghin pakolaisleirille Pakistaniin 1984.